《次韵叶秀实县治环翠亭》
宋代·陈棣

亭高望远破天悭，万叠晴岚俯仰间。
着屐好追灵运逸，垂帘尤爱恺之閒。
诗豪会见挥银笔，酒圣端能倒玉山。
杖履欲归聊徒倚，栖鸦寒带暝烟还。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。